BTW เศร้า กำไร Q2/59 ลดลง 92% หลังรายได้หด ปันผล 0.27บ./หุ้น XD 24 ส.ค.นี้
BTW เศร้า กำไร Q2/59 ลดลง 92% อยู่ที่ 9.19 ลบ. จากปีก่อน 113.06 ลบ. หลังปริมาณงานและรายได้จากการรับจ้างผลิตของกลุ่มบริษัทลดลง ขณะที่ช่วง 6 เดือนแรก กำไรลดลง 95% อยู่ที่ 28.48 ลบ. จากปีก่อน 534.66 ลบ. พ่วงปันผล 0.27 บ./หุ้น XD 24 ส.ค.นี้ จ่าย 9 ก.ย.59
11 ส.ค. 2559

บริษัท บีที เวลธ์ อินดัสตรีส์ จำกัด (มหาชน) หรือ BTW รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 9.19 ล้านบาท หรือมีกำไรสุทธิ 0.015 บาทต่อหุ้น ลดลง 92% จากช่วงเดียวกันของปีก่อนที่มีกำไรสุทธิ 113.06 ล้านบาท หรือมีกำไรสุทธิ 0.188 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากปริมาณงานและรายได้จากการรับจ้างผลิตของกลุ่มบริษัทลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 28.48 ล้านบาท หรือ 0.047 บาทต่อหุ้น ลดลง 95% จากช่วงเดียวกันของปีก่อนที่มีกำไรสุทธิ 534.66 ล้านบาท หรือ 0.891 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 10 ส.ค. 2559 อัตราจ่ายเป็นเงินสด 0.27 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 24 ส.ค. 2559 ทั้งนี้ กำหนดจ่ายเงินปันผลในวันที่ 9 ก.ย. 2559